《自怀玉驿复行舟》
明代·陆深

行尽山程复水程，水南山径更须行。攀高渐识浮云薄，度险频须怪石轻。

到处一身真逆旅，传来满耳总虚名。阴晴未定秋将半，忽听松声是雨声。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。